આ રથયાત્રામાં 18 શણગારેલા હાથી, 98 ટ્રક, 30 અખાડા, 18 ભજન મંડળીઓ, ત્રણ બેન્‍ડવાજા જોડાશે. જ્‍યારે પરંપરાગત રીતે રથયાત્રાને ખેચવા માટે 1200 જેટલા ખલાસ ભાઈઓ ઉપસ્‍થિત રહેશે. દેશભરમાંથી 2000 સાધુ સંતો આ રથયાત્રામાં હાજરી આપશે. ઉલ્લેખનીય છે કે અમદાવાદમાં છેલ્લા 136 વર્ષથી પરંપરાગત રીતે નિકળતી ભગવાન જગન્નાથની રથયાત્રા ઓરિસ્સાના જગન્નાથ પુરીની રથયાત્રા બાદ દેશમાં બીજા ક્રમની સૌથી મોટી રથયાત્રા માનવામાં આવે છે. જેમાં લાખો ભાવિભક્‍તો જોડાય છે.